# Malajski jezik

| Malajski jezik Bahasa Melayu |
| --- |
| Regije govorenja | Jugoistočna Azija |
| Države govorenja | Brunej Singapur Malezija Kokosova ostrva Božićno ostrvo Tajland Indonezija Istočni Timor |
| Jezička porodica | * **Malajski jezik**
 |
| Broj govornika | oko 290 miliona |
| Službeni status |
| Služben u |  Brunej  Malezija  Singapur  Indonezija |
| Regulator(i) | Dewan Bahasa dan Pustaka (Institut za jezik i književnost) |
| Jezički kod |
| ISO 639-1 | `ms` |
| ISO 639-2 / 5 | `[[ISO639-3:may (B) msa (T)|may (B) msa (T)]]` |
| ISO 639-3 | `zlm` |
| *Glottolog* |  |
| ELP | Malajski jezik |
|  |
| **Također pogledajte:** Jezik | Jezičke porodice | Spisak jezika |

**Malajski jezik** (malajski: *Bahasa Melayu*) je jezik malajske grane austronezijske jezične porodice. Kao prometni jezik indijskih, kineskih i evropskih trgovaca, on se govori u čitavoj Indoneziji i na Malajskom poluotoku sve do južnog Tajlanda. Sužbeni jje ezik Bruneja, Indonezije, Malezije i Singapura, a također se govori u Istočnom Timoru i dijelovima Tajlanda . Govori ga 290 miliona ljudi (uključujući 260 miliona kao "indonežanski") širom pomorske Jugoistočne Azije.

Tvori podlogu standardnog malajskog jezika Malezije, a i službenog jezika Indonezije (bahasa) pa se često naziva indonezijskim jezikom. U toku svoga širenja primio je mnoge elemente iz arapskog, sanskrita, tamilskog, nizozemskog i, u skorije vrijeme, engleskog jezika.

Govorni malajski jezik znatno se razlikuje od pisanog time što upotrebljava korijene riječi umjesto izvedenica, što izostavlja vezne čestice. Ovaj se jezik dijeli na više dijalekata: *riuski*, *južnosumatrijski*, *molučki* i *džakartski*. Malajski jezik je aglutinativan. Postoje tri glavna načina stvaranja novih reči: afiksacija, pravljenje složenica i reduplikacija. Ne poznaje kategorije roda i broja. Pod uticajem Engleza i Holanđana uvedena je latinica.

## Porijeklo

Malajski lingvisti se slažu oko vjerovatnoće da se malajska domovina nalazi u zapadnom Borneu. Oblik poznat kao proto-malajski se govorio na Borneu najmanje do 1000. godine p. n. e, za koji se tvrdilo da je jezik predaka svih kasnijih malajskih jezika. Njegov predak, proto-malajsko-polinezijski, koji je nastao od proto-austronezijskog jezika, počeo se raspadati najmanje 2000. p. n. e, vjerovatno kao rezultat ekspanzije austronezijskih naroda prema jugu u pomorsku jugoistočnu Aziju sa ostrva Tajvan.

## Osnovni izrazi

|  |  |  |
| --- | --- | --- |
| **Malajski** | **IPA** | **Bosanski** |
| Selamat datang | /səlamat dataŋ/ | *Dobrodošli* |
| Selamat jalan | /səlamat dʒalan/ | *Zbogom* (govori onaj koji ostaje) |
| Selamat tinggal | /səlamat tiŋɡal/ | *Zbogom* (govori onaj koji odlazi) |
| Terima kasih | /tərima kasih/ | *Hvala* |
| Selamat pagi | /səlamat paɡi/ | *Dobro jutro* |
| Selamat petang | /səlamat pətaŋ/ | *Dobar dan* |
| Selamat malam | /səlamat malam/ | *Laku noć* |
| Apa nama anda |  | *Kako se zoveš?* |
| Nama saya ... |  | *Moje ime je ...* |
| Apa khabar/kabar? |  | *Kako si? / Šta ima?* |
| Pukul berapa sekurung? |  | *Koliko je sati?* |
| Pukul lapan setengah |  | *Sati je pola osam* |
| Ya |  | *Da* |
| Tidak ("tak" kolokvijalno) |  | *Ne* |

## Reference

## Dodatna literatura

* Adelaar, K. Alexander (2004). "Where does Malay come from? Twenty years of discussions about homeland, migrations and classifications". *Bijdragen tot de Taal-, Land- en Volkenkunde*. **160** (1): 1–30. doi:10.1163/22134379-90003733. JSTOR 27868100.
* B., C. O. (1939). "Corrigenda and Addenda: A Chinese Vocabulary of Malacca Malay Words and Phrases Collected between A.D. 1403 and 1511 (?)". *Bulletin of the School of Oriental Studies, University of London*. **10** (1). JSTOR 607921.
* Braginsky, Vladimir, ured. (2013) [First published 2002]. *Classical Civilizations of South-East Asia*. Oxford: Routledge. ISBN 978-1-136-84879-7.
* Edwards, E. D.; Blagden, C. O. (1931). "A Chinese Vocabulary of Malacca Malay Words and Phrases Collected between A. D. 1403 and 1511 (?)". *Bulletin of the School of Oriental Studies, University of London*. **6** (3): 715–749. doi:10.1017/S0041977X00093204. JSTOR 607205. S2CID 129174700.
* Wilkinson, Richard James (1901–1903). *A Malay-English Dictionary*. Singapore: Kelly & Walsh.